*Proiect*

**GUVERNUL REPUBLICII MOLDOVA**

**HOTĂRÂRE nr.\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_2022**

Chișinău

**Cu privire la reorganizarea prin fuziune (absorbție) a unor instituții din domeniile educației, cercetării și inovării**

În temeiul art.7 lit. e) din Legea nr.136/2017 cu privire la Guvern (Monitorul Oficial al Republicii Moldova, 2017, nr. 252, art.412), cu modificările ulterioare, al art.32 alin.(2) din Legea nr.98/2012 privind administrația publică centrală de specialitate (Monitorul Oficial al Republicii Moldova, 2012, nr.160-164, art. 537), cu modificările ulterioare, al art.82 alin. (2) și art.139 lit. f) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art.634), cu modificările ulterioare, al art.59 alin.(1) lit.g) din Codul cu privire la ştiinţă şi inovare al Republicii Moldova nr.259/2004 (Monitorul Oficial al Republicii Moldova, 2004, nr.125-129, art. 663) și al art.14 alin.(1) lit. c) din Legea nr.121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr.90-93, art.401), cu modificările ulterioare,

Guvernul **HOTĂRĂȘTE:**

1. Universitatea de Stat din Moldova (persoană juridică absorbantă) se reorganizează, prin fuziunea (absorbția) următoarelor instituții publice (persoane juridice absobite):

Academia de Administrare Publică

Universitatea de Stat de Educație Fizică și Sport

Biblioteca Științifică (Institut) „Andrei Lupan”

Institutul de Matematică și Informatică „Vladimir Andrunachievici”

Institutul de Fizică Aplicată

Institutul de Chimie

Institutul de Ecologie și Geografie

Institutul de Geologie și Seismologie

Institutul de Zoologie

Institutl de Cercetări Juridice, Politice și Sociologice

Institutul de Fiziologie și Sanocreatologie

Institutul de Filologie Română „Bogdan Petricicu Hasdeu”

Institutul de Istorie

Institutul de Genetică, Fiziologie și Protecție a Plantelor

Gradina Botanică Națională (Institut) „Alexandru Ciubotaru”

1. Universitatea Tehnică a Moldovei (persoană juridică absorbantă) se reorganizează, prin fuziunea (absorbția) următoarelor instituții publice (persoane juridice absobite):

Universitatea Agrară de Stat din Moldova

Institutul de Inginerie Electronică și Nanotehnologii „D. Ghițu”

Institutul de Energetică

Institutul de Microbiologie și Biotehnologie.

1. Universitatea Pedagogică de Stat „Ion Creangă” din Chișinău (persoană juridică absorbantă) se reorganizează, prin fuziunea (absorbția) următoarelor instituții publice (persoane juridice absorbite):

Universitatea de Stat din Tiraspol

Universitatea de Stat „Grigorii Țamblac” din Taraclia, cu atribuirea statutului de filială autonomă, fără statut de persoană juridică, în cadrul instituției publice absorbante

Institutul de Științe ale Educației

Institutul de Formare Continuă

1. Academia de Studii Economice din Moldova (persoană juridică absorbantă) se reorganizează, prin fuziunea (absorbția) Institutului Național de Cercetări Economice (persoană juridică absorbită).
2. Persoanele juridice absorbante, reorganizate inclusiv prin absorbția instituțiilor publice de cercetare și inovare, vor asigura menținerea, cel puțin până la 31 decembrie 2023, pentru fiecare instituție publică de cercetare și inovare absorbită în parte, a structurii organizatorice de cercetare autonomă, precum și a nivelului de finanțare în limita cheltuielilor aprobate pe fiecare proiect de cercetare în implementare la data intrării în vigoare a prezentei hotărârii.
3. Drepturile şi obligaţiile persoanelor juridice absorbite trec integral la persoana juridică absorbantă.
4. Se transmite exercitarea funcției de fondator al Academiei de Muzică, Teatru, Arte Plastice și a Institutului Patrimoniului Cultural de la Ministerul Educației și Cercetării la Ministerul Culturii. Ministerul Educației și Cercetării va institui comisia de transmitere a bunurilor și va asigura, în termen de 30 de zile, transmiterea către Ministerul Culturii a bunurilor aflate în gestiunea Academiei de Muzică, Teatru, Arte Plastice și a Institutului Patrimoniului Cultural, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901/2015 (Monitorul Oficial al Republicii Moldova, 2016, nr.1, art.2), cu modificările ulterioare.
5. Agenția Servicii Publice va opera modificările necesare în registrele de stat la cererea titularului de drepturi.
6. Ministerul Educației și Cercetării va crea Comisii de reorganizare și de transmitere a bunurilor persoanelor juridice absorbite persoanelor juridice absorbante. Transmiterea bunurilor se va efectua în conformitate cu Regulamentul cu privire la modul de transmitere a bunurilor proprietate publică, aprobat prin Hotărîrea Guvernului nr. 901/2015.
7. În cazul când persoana juridică absorbantă se reorganizează prin absorbția mai multor categorii de persoane juridice, Ministerul Educației și Cercetării va crea, pentru fiecare persoană juridică absorbantă în parte, comisii de reorganizare și de transmitere a bunurilor, corespunzător numărului de persoane juridice absorbite. Dacă persoana juridică absorbantă se reorganizează prin absorbția unei sau mai multor persoane juridice, ale căror fondatori sunt alte autorități publice, în componența comisiei de reorganizare și de transmitere a bunurilor persoanelor juridice absorbite persoanei juridice absorbante, create de Ministerul Educației și Cercetării, vor fi incluse și persoane numite de către autoritățile publice în cauză.
8. Personalul salariat din instituțiile publice va fi transferat, cu respectarea prevederilor legislației muncii, la instituțiile publice absorbante. În cazul imposibilității transferului unor salariați, disponibilizarea se va efectua în conformitate cu legislația muncii. Cheltuielile de disponibilizare a personalului persoanelor juridice absorbite vor fi asigurate din contul și în limita mijloacelor financiare ale acestora.
9. Studenții înmatriculați conform programelor de studii superioare de licență, master și doctorat ale instituțiilor de învățământ superior absorbite vor fi transferați în cadrul instituțiilor de învățământ superior absorbante, la aceleași programe de studii superioare și cu aceleași taxe de studii, stabilite anterior. Transferul studenților de la instituțilile de învățământ superior absorbite se va realiza până la 25 august 2022. Până la transferarea studenților înmatriculați conform programelor de studii superioare respective la instituțiile absorbante nu se va percepe nici o taxă de studii pentru anul academic 2022-2023.
10. Hotărârea Guvernului nr.146/2021 cu privire la organizarea şi funcţionarea Ministerului Educației și Cercetării (Monitorul Oficial al Republicii Moldova, 2021, nr.206-208, art.344), se modifică după cum urmează:

la Anexa nr.5, pozițiile 1, 6, 9 și 10 din compartimentul „Instituții de învățământ superior” și compartimentul „Instituții de formare continuă” se exclud.

Anexa nr.6 se abrogă.

1. În anexa nr.5 la Hotărârea Guvernului nr.147/2021 cu privire la organizarea şi funcţionarea Ministerului Culturii (Monitorul Oficial al Republicii Moldova, 2021, nr. 206-208, art. 345), cu modificările ulterioare, după compartimentul „Muzee” se completează cu următorul text:

„**Instituții publice din domeniile educației, cercetării și inovării**

1. Academia de Muzică, Teatru și Arte Plastice
2. Institutul Patrimoniului Cultural”.
3. În anexa nr.32 la Hotărârea Guvernului nr.695/2017 **cu privire la organizarea și funcționarea Ministerului Agriculturii și Industriei Alimentare** (Monitorul Oficial al Republicii Moldova, 2017, nr. 322-328, art. 797), cu modificările ulterioare, poziția Universitatea Agrară de Stat din Moldova se exclude.
4. Se abrogă:

Hotărârea Guvernului nr.683/1999 cu privire la crearea Institutului de Ştiinţe ale Educaţiei (Monitorul Oficial al Republicii Moldova, 1999, nr. 80-82, art. 717);

Hotărârea Guvernului nr. 1326/2005 „Cu privire la măsurile de optimizare a infrastructurii sferei ştiinţei şi inovării” (Monitorul Oficial al Republicii Moldova, 2005, nr.168-171, art.1406), cu modificările ulterioare;

Hotărârea Guvernului nr.225/2014 cu privire la Academia de Administrare Publică (Monitorul Oficial al Republicii Moldova, 2014, nr.78-79, art. 247);

Hotărârea Guvernului nr. 50/2018 cu privire la activitatea unor organizații de drept public din domeniile cercetării și inovării (Monitorul Oficial al Republicii Moldova, 2018, nr.18-26, art.56).

1. Hotărârea de Guvern va intra în vigoare odată cu publicarea în Monitorul Oficial al Republicii Moldova.
2. Controlul asupra executării prezentei hotărîri se pune în sarcina Ministerului Educației și Cercetării.

**PRIM-MINISTRU Natalia Gavrilița**

**Contrasemnează:**

**Ministrul educației**

**și cercetării Anatolie Topală**

**Ministrul agriculturii**

**și industriei alimentare Viorel Gherciu**

**Ministrul culturii Sergiu Prodan**

**Ministrul finanțelor Dumitru Budianschi**